**Ministru kabineta noteikumu projekta „Grozījumi Ministru kabineta 2007.gada 3.jūlija noteikumos Nr.458 „Komersantu – darbiekārtošanas pakalpojumu sniedzēju – licencēšanas un uzraudzības kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2007.gada 3.jūlija noteikumos Nr.458 „Komersantu – darbiekārtošanas pakalpojumu sniedzēju – licencēšanas un uzraudzības kārtība”” (turpmāk – Noteikumu projekts) ir izstrādāts, lai ieviestu Eiropas Savienības dalībvalstīm noteikto pienākumu izstrādāt kārtību, kādā organizācijas tiek uzņemtas par EURES dalībniekiem, tiek uzraudzīta organizāciju darbība, kā arī atsaukta to uzņemšana. Paredzēts, ka Noteikumu projekts stāsies spēkā līdz 2018.gada 13.maijam.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts atbilstoši Bezdarbnieku un darba meklētāju atbalsta likuma 4.panta sestajai daļai, lai ieviestu Eiropas Parlamenta un Padomes 2016.gada 13.aprīļa Regulas (ES) 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr. 492/2011 un (ES) Nr. 1296/2013 (turpmāk – Regula Nr.2016/589) 11.panta 1.punktā noteikto dalībvalsts pienākumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Nodarbinātības dienestu tīkls (EURES) (turpmāk – EURES) ir sadarbības tīkls, ko patlaban veido Eiropas Savienības dalībvalstu nodarbinātības dienesti. EURES nodrošina padomdevēju tīklu, kas var sniegt informāciju un palīdzību darba meklētājiem un darba devējiem, sazinoties personīgi. EURES padomdevēji – konsultanti ir apmācīti speciālisti, kas sniedz informācijas, ieteikumu un darbā pieņemšanas pamatpakalpojumus darba meklētājiem un darba devējiem, kas ieinteresēti Eiropas darba tirgū. 2018.gada 13.maijā stāsies spēkā Regula Nr.2016/589, kas paredz paplašināt EURES tīklu, iesaistot tajā arī privātos darbiekārtošanas pakalpojumu sniedzējus. Regulas Nr.2016/589 11.panta 1.punkts nosaka dalībvalstīm pienākumu līdz 2018.gada 13.maijam izveidot sistēmu, lai uzņemtu organizācijas par EURES dalībniekiem, pārraudzītu to darbību un to, kā tie ievēro piemērojamos tiesību aktus un vajadzības gadījumā, lai atsauktu to uzņemšanu. Latvijā ir izveidota darbiekārtošanas pakalpojumu licencēšanas un uzraudzības sistēma, līdz ar to EURES dalībnieku statusa piešķiršanas, uzraudzības un anulēšanas kārtība tiks balstīta uz esošo sistēmu, papildinot to atbilstoši Regulas Nr.2016/589 prasībām.Lai izpildītu Regulā Nr.2016/589 noteikto pienākumu, nepieciešams veikt grozījumus Ministru kabineta 2007.gada 3.jūlija noteikumos Nr.458 „Komersantu – darbiekārtošanas pakalpojumu sniedzēju – licencēšanas un uzraudzības kārtība” (turpmāk – Noteikumi Nr.458). *EURES dalībnieka statuss*Ievērojot, ka saskaņā ar Bezdarbnieku un darba meklētāju atbalsta likuma 17.panta otro daļu darbiekārtošanas pakalpojumus atļauts sniegt, ja ir saņemta Nodarbinātības valsts aģentūras (turpmāk – aģentūra) izsniegtā licence darbiekārtošanas pakalpojumu sniegšanai (turpmāk – licence), par EURES dalībniekiem varēs kļūt tikai licences saņēmēji*.* Atbilstoši Regulas Nr.2016/589 21.panta 3.punktā noteiktai prasībai EURES dalībnieki nav tiesīgi pieprasīt samaksu par sniegtajiem atbalsta pakalpojumiem, tādējādi Noteikumu projekts paredz, ka EURES dalībnieka statusu varēs iegūt tikai tie licences saņēmēji, kas nepiemēro Noteikumos Nr.458 26.punktā noteikto izņēmumu noteikt darba meklētājiem maksu par izdevumiem, kas ir saistīti ar darbiekārtošanas pakalpojumu saņemšanu (dokumentu sagatavošanu un noformēšanu, transporta izdevumiem, veselības apdrošināšanas izdevumiem). Turklāt EURES dalībnieka statusu varēs piešķirt licences saņēmējiem, kas apliecinās, ka spēj un apņemas pildīt Regulas Nr.2016/589 I pielikumā noteiktos minimālos atbilstības prasības, kā arī atbilstoši Regulas Nr. 2016/589 11.panta 3.punktā noteiktajam apliecinās, ka apņemas veikt visus pienākumus, kas saskaņā ar Regulu Nr.2016/589 noteikti EURES dalībniekam. Licences saņēmējiem, kas vēlas iegūt EURES dalībnieka statusu, būs nepieciešams iesniegt aģentūrā iesniegumu par EURES dalībnieka statusa piešķiršanu.Līdzīgi kā iesniegumā par licences saņemšanu, iesniegumā par EURES dalībnieka statusa piešķiršanu paredzēts norādīt komersanta firmu, reģistrācijas numuru, juridisko un darbības vietas adresi un kontaktinformāciju. Papildus atbilstoši Regulas Nr.2016/589 prasībām EURES dalībniekam jābūt izveidotai mājas lapai, kā arī kontaktpunktiem (piemēram, darbā iekārtošanas birojiem, informācijas centriem un pašapkalpošanās rīkiem, kur darba ņēmēji un darba devēji var saņemt atbalstu attiecībā uz informācijas apkopošanu un izplatīšanu, piekļuvi atbalsta pakalpojumiem) un noteikumu projekts paredz pienākumu norādīt minēto informāciju iesniegumā par EURES dalībnieka statusa piešķiršanu. Turklāt saskaņā ar Regulā Nr.2016/589 noteikto licences saņēmējam, kas vēlas saņemt EURES dalībnieka statusu, iesniegumā par EURES dalībnieka statusa piešķiršanu būs nepieciešams apliecināt, ka tas spēj un apņemas pildīt Regulas Nr.2016/589 I pielikumā noteiktos minimālos atbilstības kritērijus, kā arī apņemas veikt visus pienākumus, kas saskaņā ar Regulu Nr.2016/589 ir noteikti EURES dalībniekam. EURES dalībnieka statuss tiks piešķirts tādā pašā kārtībā, kādā šobrīd tiek izsniegta licence. Komersants, kuram nav licences, var iesniegt aģentūrā iesniegumu par EURES dalībnieka statusa piešķiršanu un iesniegumu par licences saņemšanu. Triju darba dienu laikā pēc lēmuma par EURES dalībnieka statusa piešķiršanu pieņemšanas aģentūra publicēs tās tīmekļa vietnē informāciju par EURES dalībnieka statusa piešķiršanu, kā arī informēs EURES Eiropas Koordinācijas biroju par pieņemto lēmumu. Piemērojot analoģiju ar spēkā esošo licencēšanas regulējumu, EURES dalībnieka statuss tiks atteikts gadījumā, ja licences saņēmējs neatbilst Noteikumos Nr.458 noteiktajām prasībām EURES dalībnieka statusa piešķiršanai, licences saņēmējs sniedzis nepatiesas vai maldinošas ziņas, lai iegūtu EURES dalībnieka statusu vai atkārtoti pēc aģentūras pieprasījuma nebūs iesniedzis Noteikumu Nr.458 prasībām atbilstošus dokumentus vai ziņas (Noteikumu projekta 3.punkts). *EURES dalībnieka pienākumi*Noteikumu projekts paredz, ka uz EURES dalībniekiem būs attiecināmi gandrīz visi licences saņēmējiem noteiktie pienākumi, izņemot Noteikumu Nr.458 24.6.apakšpunktā noteikto pienākumu attiecībā uz veicamo darbu un darba samaksu nodrošināt darba meklētājam darba attiecību nodibināšanu atbilstoši noteikumiem, kas nav sliktāki par darba piedāvājumā norādītajiem. Šāds izņēmums tiek noteikts, ievērojot, ka EURES dalībnieki nevarēs uzņemties personīgu atbildību par EURES tīklā publicētajām vakancēm un darba attiecību nodibināšanu atbilstoši norādītajiem noteikumiem. Tāpat uz EURES dalībniekiem nebūs attiecināms Noteikumu Nr.458 24.10.apakšpunktā noteiktais pienākums iesniegt aģentūrā pārskatu par darbiekārtošanas pakalpojumu sniegšanu, jo EURES dalībniekiem paredzēts pienākums iesniegt aģentūrā citu pārskatu par sniegtajiem EURES pakalpojumiem, kā arī nebūs attiecināms Noteikumos Nr.458 24.12.apakšpunktā noteiktais pienākums informēt aģentūru par licences nozaudēšanu vai sabojāšanu, jo minētais pienākums nav saistīts ar pakalpojumu sniegšanu EURES dalībnieka statusā. Turklāt EURES dalībniekiem paredzēts pienākums saskaņā ar Regulas Nr.2016/589 I pielikumā noteikto nodrošināt personāla dalību Regulas Nr.2016/589 8.panta 1.punkta a) apakšpunkta iii) punktā minētajos apmācību programmas moduļos, kā arī veikt visus Regulā Nr.2016/589 noteiktos pienākumus, proti, nodrošināt Regulā Nr.2016/589 noteikto pakalpojumu klāstu, nodrošināt kontaktpunktu, izmantot EURES preču zīmi, publicēt EURES portālā EURES dalībnieka rīcībā esošās darba vakances un darba meklētāju dzīves gājuma aprakstus (CV), nodrošināt informācijas pieejamību, cieši sadarboties ar citām organizācijām EURES tīkla ietvaros, nodrošināt nepieciešamās darbības EURES portālā, iesniegt pārskatus par sniegtajiem pakalpojumiem, izskatīt darba meklētāju un darba devēju sūdzības u.c. Vienlaikus Noteikumu projekts paredz EURES dalībnieku tiesības saņemt Regulas Nr.2016/589 9.panta 6.punktā noteikto atbalstu sūdzību izskatīšanā, kā arī Regulas Nr.2016/589 8.panta 1.punkta a.) apakšpunkta iv.) punktā minēto atbalstu EURES dalībnieku personālam.EURES dalībnieku uzraudzība tiks nodrošināta Noteikumu Nr.458 IV sadaļā noteiktajā kārtībā, proti, kārtībā, kādā tiek īstenota licences saņēmēju uzraudzība. Noteikumu projekts paredz, ka veicot to licences saņēmēju uzraudzību, kuriem ir piešķirts EURES dalībnieka statuss, aģentūra papildus pārbaudīs licences saņēmēja atbilstību EURES dalībniekam izvirzītajām prasībām un noteiktajiem pienākumiem. Ievērojot, ka spēkā esoša licence ir viens no nosacījumiem EURES dalībnieka statusa piešķiršanai, Noteikumi Nr.458 ir papildināti ar 37.1 punktu, kas noteic, ka gadījumos, ja pieņemts lēmums par licences darbības apturēšanu, tiek apturēts arī EURES dalībnieka statuss. Papildus aģentūra var lemt par EURES dalībnieka statusa apturēšanu, ja netiek pildīti Noteikumos Nr.458 noteikti EURES dalībnieka pienākumi un netiek radīts būtisks apdraudējums vai kaitējums darba meklētāja likumīgajām interesēm.Jautājums par EURES dalībnieka statusa anulēšanu tiks izskatīts tādā pašā kārtībā, kādā tiek izskatīts jautājums par licences anulēšanu.Noteikumu projektā ir noteikts, ka gadījumos, ja pieņemts lēmums par licences anulēšanu, licences saņēmējam tiek anulēts arī EURES dalībnieka status. Turklāt EURES dalībnieka statuss tiek anulēts gadījumos, ja anulēta licence, aģentūra konstatē, ka licences saņēmējs nosaka darba meklētājiem maksu par sniegtajiem pakalpojumiem, licences saņēmējs aģentūras lēmumā par EURES dalībnieka statusa apturēšanu noteiktajā termiņā nav novērsis konstatētos pārkāpumus, aģentūra konstatē, ka EURES pakalpojumu sniegšana ir pārtraukta vai izbeigta, no pārskata par EURES pakalpojumu sniegšanu secināms, ka EURES pakalpojumi netiek sniegti vai licences saņēmējs iesniedzis lūgumu anulēt EURES dalībnieka statusu. Minētajos gadījumos EURES dalībnieka statusa anulēšana neietekmēs licences darbību.Vienlaikus ir precizēts Noteikumu 38.punkts, nosakot, ka gadījumā, ja tiks konstatēts, ka licences saņēmējs, sniedza nepatiesas vai maldinošas ziņas, lai iegūtu EURES dalībnieka statusu vai, sniedzot pakalpojumus EURES dalībnieka statusā, tas nepildīs EURES dalībniekam noteiktos pienākumus un radīs apdraudējumu vai kaitējumu darba meklētāju likumīgajām interesēm, tiek anulēts gan EURES dalībnieka statuss, gan licence. Šāda prasība ir nepieciešama, jo minētajos gadījumos licences saņēmējs nevar tikt uzskatīts par uzticamu un godprātīgu darbiekārtošanas pakalpojumu sniedzēju. Papildus, ievērojot varbūtību, ka licences saņēmējs, kas iegūs EURES dalībnieka statusu, sniegs tikai EURES pakalpojumus, papildināts Noteikumu Nr.458 38.7.apakšpunkts, nosakot, ka, lai konstatētu, ka darbiekārtošanas pakalpojumi netiek sniegti, aģentūra vērtēs arī pārskatos par EURES pakalpojumu sniegšanu norādīto informāciju. 2016. gada 27. aprīlī tika pieņemta Eiropas Parlamenta un Padomes regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula), kas tiks piemērota no 2018.gada 25.maija. Atbilstoši Vispārīgās datu regulas prasībām, turpmāk juridiskajām personām nebūs jāreģistrē personu datu apstrāde, savukārt datu aizsardzības speciālistiem tiks izveidota sertifikācijas sistēma un to piesaistīšana tiks nodrošināta atkarībā no apstrādājamo datu veida. Lai ieviestu skaidrību par to, kādā veidā Vispārīgā datu aizsardzības regula tiks piemērota, Tieslietu ministrija ir izstrādājusi Personu datu apstrādes likumprojektu, kas šobrīd ir saskaņošanas procesā. Ievērojot minēto, Noteikumu projekts paredz precizēt Noteikumu Nr.458 9.2.apakšpunktu, nosakot, ka licenci izsniedz komersantam, kas veic datu apstrādi atbilstoši normatīvajiem aktiem par personas datu aizsardzību.  |
| 3. | Projekta izstrādē iesaistītās institūcijas un publiskas personas kapitālsabiedrības | Nodarbinātības valsts aģentūra  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:1) darbiekārtošanas pakalpojumu sniedzējiem, kas saņēmuši licenci darbiekārtošanas pakalpojumu sniegšanai;2) darba meklētājiem (visas darbaspējīga vecuma personas, kā arī pensijas vecumu sasniegušas personas, kas meklē darbu);3) darba devējiem.Atbilstoši Aģentūras statistiskajai informācijai:- 2018.gada 15.februārī 125 komersantiem ir aģentūras izsniegtā licence darbiekārtošanas pakalpojumu sniegšanai;- 2018.gada februāra sākumā 65261 personas atradās bezdarbnieka statusā, savukārt 136 personas atradās darba meklētāja statusā; |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neietekmē administratīvo slogu darba meklētājiem.Tiesiskais regulējums nerada būtisku ietekmi uz tautsaimniecību. |
| 3. | Administratīvo izmaksu monetārs novērtējums | Tiesiskajā regulējumā ietvertās administratīvās izmaksas vienai juridiskajai personai nepārsniedz 2000 *euro* gadā un neietekmē institūciju administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Tiesiskā regulējuma izpilde tiks nodrošināta aģentūras pamatbudžeta un EURES projekta budžeta ietvaros. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Regulas Nr.2016/589 11.panta 4.punkts paredz, ka par EURES partneri var kļūt organizācija, tajā skaitā bezpeļņas, kas nespēj veikt visus Regulā Nr.2016/589 paredzētos uzdevumus pilnā apjomā, tādējādi tos nevar uzskatīt par pilnvērtīgiem darbiekārtošanas pakalpojumu sniedzējiem. Vienlaikus, lai nodrošinātu Regulas Nr.2016/589 11.panta 1.punktā noteikto pienākumu, izveidot sistēmu, lai uzņemtu organizācijas par EURES partneriem, pārraudzītu to darbības un to, kā tie ievēro piemērojamos tiesību aktus, un atsauktu to uzņemšanu, tiks veikti grozījumi Ministru kabineta 2011.gada 25.janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”. |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016.gada 13.aprīļa Regula (ES) Nr. 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr. 492/2011 un (ES) Nr. 1296/2013 ir saistoša visiem tiesību subjektiem un tā ir tieši piemērojama no 2018. gada 13. maija. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2016.gada 13.aprīļa Regula (ES) Nr. 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr. 492/2011 un (ES) Nr. 1296/2013 (turpmāk – Regula Nr. 2016/589). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2016/589 9. panta 6.punkts | Noteikumu projekta3. punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 10. panta 2.punkts | Noteikumu projekta 4.punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 11. panta 1., 2. un 3.punkts | Noteikumu projekta 1., 3., 4., 5., 6., 7., 8., 9. un 10. punkts | Ieviests pilnībā | Noteikumu projekts paredz stingrākas prasības. Stingrākas prasības noteiktas, ievērojot Latvijā spēkā esošo darbiekārtošanas pakalpojumu licencēšanas sistēmu.  |
| Regulas Nr. 2016/589 12. panta 2., 3. 4. un 6.punkts  | Noteikumu projekta3.punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 13. pants | Noteikumu projekta3. punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 15. pants | Noteikumu projekta3. punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 18. panta 1. un 3. punkts | Noteikumu projekta 3.punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 20. pants | Noteikumu projekta3.punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 21. panta  3. un 5. punkts  | Noteikumu projekta3.punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 22. panta 1. punkts | Noteikumu projekta3. punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 23. pants | Noteikumu projekta3.punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 24. pants | Noteikumu projekta3.punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 26. pants | Noteikumu projekta3. punkts | Ieviests pilnībā | Noteikumu projekts neparedz stingrākas prasības |
| Regulas Nr. 2016/589 27.panta 1. un 2.punkts | Noteikumu projekta 3.punkts | Ieviests pilnībā | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Ir izmantota Padomes regulā Nr. 1309/2013 noteiktā rīcības brīvība, nosakot valsts iekšējo kārtību, kādā Latvijas Republika piešķir, uzrauga un anulē EURES dalībnieka statusu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Noteikumu projekta izstrādē tika nodrošināta, ievietojot Noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv) un aicinot sabiedrības pārstāvjus sniegt viedokli. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Iebildumi/komentāri netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz izmaiņas aģentūras institucionālajā struktūrā, kā arī neietekmē pieejamos cilvēkresursus. Aģentūra īstenos Regulas Nr.2016/589 prasības esošo funkciju ietvaros.  |
| 3. | Cita informācija | Nav |

Labklājības ministrs J.Reirs

 Valsts sekretārs I.Alliks

Iļijina, 67021616
Olga.Iljina@lm.gov.lv